google/wiki40b huggingface dataset:
Viliam Schrojf

Landslagskarriere

Han fikk sin debut for seniorlandslaget i 4. oktober 1953 i Praha, da han kom på som innbytter i andre omgang mot Ungarn. Han stod i mål i to store turneringer:EM i 1960 og VM i 1962. I VM i fotball 1962 i den endte Tsjekkoslovakia på andreplass, ble Viliam Schrojf kåret til beste VM keeper. Han har representert det Tsjekkoslovakiske landslaget 39 ganger. Schrojf' ferdigheter ga ham klengenavnet «Svart katt ».
Marek Suchý

Landslaget

Han ble tatt ut til Fotball-EM 2012 i Polen og Ukraina.
Han ble tatt ut i Tsjekkias EM-tropp til EM i Frankrike 2016.
Datavask

Datavask mot eksterne registre

Det vanligste register som vaskes er kunderegister hvor man henter inn endringer på kundeinformasjon fra for eksempel offentlige registre som Det sentrale folkeregister.
Kunderegistre som har rett til å lagre fødselsnummer kan søke om tillatelse til å vaske mot folkeregisteret. Dette gjør de aller fleste finansorganisasjoner. Fra folkeregisteret kan man få oppdateringer på navn- og adresseendringer. Man kan også få varsling om at personer er døde. Man får slik informasjon fra folkeregisteret på personer som er selskapets kunder.
Selskaper som ikke har rett til å lagre fødselsnummer må nøye seg med mindre sikre registre å vaske mot. Posten Norge har et register som mange benytter for at deres adresser skal være mest mulig korrekte. Dette registeret kan benyttes også for å finne en persons adresse etter flytting.

Datavask mot egne registre

I store selskaper er det vanlig å ha en mengde med forskjellige IT systemer med tilhørende databaser. Disse databasene har ofte overlappende data. Ofte brukes et av systemene som referansesystem som andre databaser kan vaske dataene mot.  
Det vanligste er imidlertid at ingen systemer har full oversikt men  utfyller hverandre. For eksempel kan et Salgssystem være mer oppdatert på umiddelbare kommunikasjonskanaler mot kunder, som telefonnumre og e-post, mens fakturasystemet er mer oppdatert på postadresser. Logistikksystemet er mer oppdatert på besøksadresser, osv..
Denne situasjonen skaper et komplisert mønster for datavask. Noe som har gitt grobunn for det man kaller Master Data Management (MDM) og Golden Copy løsninger.

Datavask på fint nivå

Noe som gjør datavask ytterligere komplisert er at data i forskjellige registre kan ha ulikt dataformat, finkornethet og skrivemåter. Noe som gjør det vanskelig å gjøre presise oppslag mot referanseregistrene, og dermed vanskelig å utføre den ovenfor beskrevne datavaskingen. Dette har skapt behovet for det man kaller datastandardisering og databerikelse, som kan bidra med å gjøre dataene kompatible for referanseoppslag. Grafisk brukergrensesnitt som brukes til databerikelse kalles gjerne «beriknings-GUI».
Klyverbom

Klyverbom er en forlengelse av baugsprydet på seilbåter og seilskip med kutter- eller tomastertakkelasje som brukes til føring av forseil. Når fartøyet er rigget med tre eller fire forseil, er to eller tre av disse ført mellom masten og klyverbommen. Innenfra og utover kalles disse seilene klyver (evnt. indre og ytre klyver) og jager.
Agnolo Bronzino

Bakgrunn

Agnolo Bronzino ble født i Firenze. Ifølge hans venn Giorgio Vasari var han først elev av Raffaellino del Garbo og så av Pontormo, som var hans hovedpåvirkning.

Karriere

Bronzino fikk først i oppdrag fra Mediciene i 1539 å lage dekorasjoner til bryllupet til Cosimo I de' Medici og den skjønne og rike Eleonora di Toledo, datteren til visekongen av Napoli. Det tok ikke lang tid før han ble grevens offisielle hoffmaler, noe han forble det meste av sin karriere.  Hans portrettfigurer påvirket kursen til europeisk hoffportrettering i et århundre. Han malte også idealiserte portretter av poeter fra fortiden, Dante og Francesco Petrarca. 
Han spilte en betydelig rolle i aktivitetene til den florentinske Accademia del Disegno, hvor han var stiftende medlem i 1563. Maleren Alessandro Allori var hans favorittelev, og Bronzino bodde i Allori-familiens hus da han døde i Firenze i 1572.  Han forlot sjelden Firenze.

Verk

Hans kanskje mest kjente verker var den berømte rekken portretter av Cosimo I de' Medici, Eleonora og skikkelser fra deres hoff som Bartolomeo Panciatichi og hans kone Lucrezia.  Den genovesiske admiral Andrea Doria som Neptun, et mindre typisk verk, er også betydelig. De fleste av hans bedre verker er i Firenze, men andre finnes såvel i National Gallery, London, som annetsteds. 
Agnolo Bronzino var også dikter, og hans mest personlige portretter er kanskje de av andre litterære figurer.  Portrettet av Laura Battiferri (fullført omkring 1560) befinner seg i Palazzo Vecchio i Firenze. Under to år i Roma (1546–1548) fullførte han en rekke religiøse malerier, så som «Jomfru Marias oppstandelse» (1552), som ser ut til å lide etter en moralsk krise: Dette var under motreformasjonen.
Hans religiøse malerier resulterte fra tid til annen i elegante holdninger, som i «Laurentius' Martyrium» (1569), hvor enhver av de usedvanlig forvrengte positurer kan spores tilbake til Rafael eller Michelangelo, som Bronzino så opp til.
Bike Aid

Ryttere 2015

Joscka Beck
 Daniel Bichlmann
 Kyle Buckosky
 Maarten De Jonge
 Mekseb Debesay
 Faian Fritz
 Nikodemus Holler
 Patrick Lechner
 Jonas Leefmann
 Yannick Mayer
 Amanuel Meron Mengstab
 Timo Schafer
 Matthias Scnapka
 Christoph Scweizer
 Jacob Schwingboth

Hentet fra Procyclingstats.
Giardia lamblia

I Norge

Smittestedet for de aller fleste er i utlandet. Årlig rapporteres det om 300–500 smittetilfeller i Norge, vel halvparten synes å være av utenlandsk opprinnelse. Giardiase er relativt sjelden i Norge, men i 2004 førte Giardia-infeksjon av en stor drikkevannskilde til en epidemi i Bergen.
I oktober 2007 ble parasittene Giardia og Cryptosporidium funnet i vann som stammet fra Oset vannrenseanlegg i Oslo, og myndighetene ba derfor Oslobefolkningen om å koke vannet i tre til fire minutter før eventuell bruk.

Internasjonalt

På verdensbasis smittes årlig ca. 0,5 millioner mennesker. Giardiase er en hyppig årsak til vannbårne diaré-epidemier i industrialiserte land.

Rensing

Vann kan renses for Giardia ved hjelp av koking eller ved bruk av vannfilter med filterstørrelse mindre enn én mikrometer
Åndemasken

Åndemasken er en norsk kriminalroman utgitt på Tell forlag i 1943. Den er skrevet av Trygve Hirsch under pseudonymet Stein Ståle.  Romanen har et parapsykologisk tilsnitt og er blitt stående som en stor klassiker innen norsk kriminallitteratur. 
Åndemasken ble overført til hørespill av Radioteatret i 1993.
Yu Youjun

Biografi

Yu virket tidligere i Guangdong som en distiktsguvernør i storbyen Guangzhou og som propagandasjeg for provinsens propagandadepartement. Han ble medlem av Det kinesiske kommunistparti i juni 1976. 
Han ble mer kjent etter at han ble borgermester av Shenzhen, Kinas første og kanskje mest vellykkede  spesielle økonomiske sone, i 2000. Hans innsats der førte til forfremmelse til viseguvernør for provinsen Hunan i 2003. 
I 2005 ble han forfremmet igjen, da til guvernør av den kullrike provinsen Shanxi. Under sin tid i Shanxi forestod han en rekke viktige initiativer som for eksempel stengningen av flere tusen illegale kullgruver, og for tiltak mot forurensning.  Han ble internasjonalt lagt merke til i forbindelse med den kinesiske slaveriskandalen i 2007 som dreide seg om barn og migrantarbeidere som ble tvunget til arbeid i teglfabrikker. Han kom med en offentlig beklagelse, noe som da ikke var vanlig i Kina, og påtok seg ansvaret for saken.
Yu fratrådte som guvernør den 3. september 2007 som del av en større partikabal, og ble i 2008 partisekretær for Kulturministeriet.
Han ble så av partidisiplinære grunner suspendert fra sine politiske verv i oktober 2008, fore to år. I 2011 var han tilbake i politikken.
SPARCstation

SPARCstation, SPARCserver og SPARCcenter var et merkenavn på en serie datamaskiner i form av arbeidsstasjoner og tjenere, som ble utviklet og solgt av Sun Microsystems.
Datamaskinene var baserte på 32-bit mikroprosessorene SPARC, microSPARC, microSPARC II, superSPARC, superSPARC II og hyperSPARC, og en av modellene, SPARCstation 5, kunne også oppgraderes med mikroprosessoren TurboSPARC.
Den første SPARCStation var SPARCstation 1, også kjent som Sun 4/60, og ble introdusert i 1989. Datamaskinene var svært populære og introduserte arkitekturen Sun-4c, en variant av Sun-4 arkitekturen, som tidligere ble introdusert i Sun 4/260. Den siste modellen var SPARCstation 20. Serien ble erstattet av Sun Ultra i 1995.
Desktop og deskside datamaskiner med samme modell-nummer, skilte seg fra hverandre ved at den sistnevnte manglet skjermkort og skjerm, og ble solgt sammen med en tjener med en desktop operativsystem-lisens. Et eksempel var SPARCstation 20 (deskside) som i spesifikasjoner var nærmest identisk med SPARCserver 20 (desktop).
De fleste desktop modellene ble levert i enten en «pizza boks» eller en «matboks». SPARCstation 1, 2, 4, 5, 10 og 20 var «pizza boks» maskiner. SPARCstation SLC og ELC var integrerte i den monokrome skjermen, mens SPARCstation IPC, IPX, SPARCclassic, SPARCclassic X og SPARCstation LX var «matboks» maskiner.
Modeller med suffiksene 30 eller 70 ble levert i deskside pedestal bokser, med henholdsvis 5 og 12 VMEbus-slotter. Modeller med suffikset 90 og SPARCcenter 2000 ble leverte i rack-monterte kabinetter, mens SPARCserver 1000 og SPARCserver 2000 ble leverte i store rack-monterte kabinetter.
Senere versjoner av SPARCstation serien, deriblant SPARCstation 10 og 20, var baserte på høyhastighetsbussen Mbus, og kunne konfigureres som multiprosessor-systemer, med en eller to mikroprosessorer på hvert Mbus modul.
Før lanseringen av SPARCserver 600MP ble også alle modeller tildelt Sun-4 seriens modell-numre. Senere modeller ble tildelt modell-nummer med et S-prefiks.
Engelbert Kaempfer

Bakgrunn

Engelbert Kaempfer var annen sønn av Johannes Kemper, protestantisk pastor ved St.-Nicolai-Kirche i Lemgo, og hans hustru Christina Drepper, datteren av hans forgjenger i embedet. Etter hans kones tidlige død i 1654 giftet faren seg med Adelheid Pöppelmann. 
Fra 1665 gikk Engelbert først på gymnasiet i Lemgo og fra 1667 på Lateisskolen i Hameln. Begavede elever skiftet gjerne mellom skolene for å utvide horisonten og bedre sine yrkesutsikter. For Engelberts del kan det dessuten ha vært en grunn at i årene 1666 og 1667 begge hans onkler, Bernard Grabbe og Andreas Koch, var blitt henettet i forbindelse med hekseprosessene i Lemgo.
Kaempfer studerte deretter medisin i Thorn, Krakau og Königsberg, kom i 1680 til Uppsala i Sverige, der brødrene Pufendorff tok seg av ham.

Verdensreisende

Han var i 1683 lege på en svensk handelssendeferd som via Moskva dro til Persia. Der ble han i mange år, for så med et nederlandsk skip å dra til Ceylon, Bengal og Java. Han var i 1690 med den nederlandske sendemann til Japan, og besøkte under reisen også Siam.
Etter to år i Japan vendte han tilbake til Java og derfra til Europa, men med et opphold i Kappkolonien underveis. Han ankom i 1694 til Nederland, ble doktor i medisin i  Leiden og bosatte seg deretter på sitt hjemsted (Lippe-Detmold).
Bare noen av hans etterlatenskaper er blitt utgitt. Han publiserte selv Amoenilates exoticæ (1712), og etter hans død fulgte History of Japan and Siam (1727), Geschichte und Beschreibung von Japan (1777–79) og Icones selectæ plantarum, quas in Japonia collegit et delinearit Eng. Kæmpfer (1791).
Linux.com

Linux.com er en nettside som eies av Linux Foundation. Nettsiden er en sentral kilde for informasjon om Linux og relatert programvare, dokumentasjon, skrivebordsmaskiner/mini-pc-er mobiler og annet.
One Tail, One Head

One Tail, One Head er et black metal-band fra Trondheim.
Turlough Hill vannkraftverk

Turlough Hill vannkraftverk er et pumpekraftverk med øvre og nedre reservoar, beliggende i Irland. Anlegget har et totalt installert vannkraftpotensial på 292 MW. Det ble påbegynt i 1968 og stod ferdig utbygd i 1974.
Villa Sult

Villa Sult er adressen til og rommer hovedaktivitetene til Stiftelsen Institutt for spiseforstyrrelser. Adressen en Kruses gate 8 i Oslo. Institutt for spiseforstyrrelser ble etablert som ideell stiftelse av Pål Georg Gundersen og Finn Skårderud i begynnelsen av 2014. Organisasjonen er en videreføring av psykiater Finn Skårderuds foretak Institutt for spiseforstyrrelser, etablert i 1997.
Villa Sult bidrar også med omfattende kurs- og seminarvirksomhet, og ikke minst med veiledning av kliniske miljøer i Norge og utland. Det dreier seg om veiledning til behandlingsmiljøer for spiseforstyrrelser, til miljøterapeutiske enheter og ikke minst til barnevernstiltak.
Instituttet i seg selv er en rammeorganisasjon for flere virksomheter: behandling, forskning, undervisning og utdannelse. Siden åpningen i september 2014 har det vært drevet omfattende og bredspektret klinisk virksomhet for personer med spiseforstyrrelser.
Kjernevirksomheten er psykoterapi. Denne drives både individuelt, i grupper, for par og familier, samt at det drives psykopedagogisk arbeid. En sentral ambisjon for virksomheten er «Lave terskler og høye kompetanser». Det satses således på lavterskeltilbud. Eksempler er gratis drop-in tilbud til alle, det vil si personer med spiseforstyrrelser, venner, familie, kolleger, helsearbeidere, lærere med mere. Et annet tiltak er «Rask Respons», som er et tilbud for å gi familier med «nysyke» barn og unge med spiseforstyrrelser meget rask hjelp. Et tredje eksempel er åpen og gratis lunsj hver onsdag.
Utover dette har stiftelsen en eksplisitt ambisjon om å være i dialog med miljøer for kunst og kulturformidling. Stiftelsen skal også å være en del av den offentlige og politiske debatten om spiseforstyrrelser og beslektete temaer.
Karlovac (fylke)

Byer og kommuner

Karlovac fylke er administrativt inndelt i 5 byer og 17 kommuner. Folketall i følgende lister er fra 2001.
Den fabelaktige Amélie fra Montmartre

Handling

Som barn er Amélie isolert fra andre barn på grunn av en feildiagnosert hjertesykdom, og hun opplever at fantasien kan komme til nytte. Hennes mor, en gammel lærerinne, ble drept av en selvmordshopper ved Notre-Dame kirke mens Amélie fremdeles var ung. Hennes far viet deretter sitt liv til å bygge et mausoleum til minne om sin kone. Amélie blir med andre ord overlatt til seg selv og utvikler en usedvanlig rik fantasi. Hun vokser opp og blir servitør i en liten kafé i Montmartre, Café des Deux Moulins. Men hennes liv endres den dagen Prinsesse Diana dør i en bilulykke. Amélie finner i denne perioden sin mening med livet, nemlig å hjelpe andre til å oppnå lykke.
Røyse Ultra

Røyse Ultra er et årlig ultraløp som arrangeres på Røyse i Hole kommune. Løpet ble arrangert første gang i 2015, og arrangeres i april.
Løpet er 8 x 10 km, ved at de løper Hytteplanmila åtte ganger gjennom et døgn. Det løpes da 10 kilometer hver tredje time, så løpet er et ultraintervalløp.
Olav Pauss

Biografi

Han var sønn av skipsreder i Drammen Ismar Mathias Pauss (1835–1907) og Sina Mariane Høeg. Han studerte i Tyskland og England, og begynte deretter i farens rederi. I 1885 flyttet han til Australia og etablerte i 1892 egen forretning som skipsreder og skipsmegler i Sydney med fokus på skandinavisk skipsfart. Han ble etterhvert representant for de fleste norske skipsfartsinteresser i Sydney og direktør for en rekke selskaper, bl.a. administrerende direktør for Wilhelm Wilhelmsen Shipping Agency, Wilh. Wilhelmsens datterselskap i Australia. Han var også havariagent og kommisjonær for Nordisk Skibsrederforening og Det Norske Veritas.
I 1902 ble han utnevnt til Sveriges og Norges generalkonsul i Sydney, og fortsatte som Norges konsul etter unionsoppløsningen i 1905. Han ble senere også konsul for Danmark og Sveits. Han var også president i flere sportsforeninger i Sydney, og grunnla Nordmandslaget i Sydney i 1906. Han var dessuten den svenske frimurerlosjens representant i New South Wales og involvert i australske frimurerorganisasjoner. Han var også kjent for filantropisk arbeid, ikke minst gjennom gaver til Royal Alexandra Hospital for Children.
Han ble gift 4. juni 1890 i Sydney med Rachel Annie Scott (født 6. juli 1863 i Sydney) og hadde to døtre. Datteren Olga Marian Pauss (f. 1891) var gift med den kjente geologen William Rowan Browne og datteren Claire Henriette Paus (f. 1896) var gift med legen Alfred Alexander Heath.
Konrad M. Havig

Arkivet

Arkivmateriale etter Konrad M. Havig befinner seg på Aust-Agder museum og arkiv i Arendal. Arkivet omfatter bl.a. korrespondanse, taler og avisutklipp.
Now You're Gone

Forskjellene fra «Boten Anna»

I 2007 brukte DJ Mental Theo melodien til «Boten Anna» for å lage en engelsk versjon til sin DJ-opptreden på Magaluf i Mallorca. Det var denne sangen som til slutt skulle bli gitt ut som singel.
Sangens tekstmessige tema er ikke det samme som i «Boten Anna», som handler om en IRC-bot. Derimot handler «Now You're Gone» om et ungt par som slår opp med hverandre.
Musikkvideoen til låta utdyper dette, selv om det er en antydning til en gjenforening av paret, noe som ikke er referert i teksten. Tempoet på sangen er også økt i forhold til «Boten Anna».

Listeplasseringer

Sangen kom på førsteplass på den irske hitlisten Irish Singles Chart, i Storbritannia fikk sangen først en 14.-plass over nedlastninger før den fikk førsteplass på den britiske hitlisten UK Singles Chart. «Now You're Gone» ble stående øverst på listen i fem uker før Duffy overtok plassen med sangen «Mecy». I Norge var låta 9 uker på VG-lista, med en 10.-plass som høyeste plassering.

Musikkvideo

Den norske modellen Aylar Lie spiller den kvinnelige hovedrollen i videoen til sangen. De to andre jentene i videoen er de norske modellene Silje Lian og Marielle Mathiassen. Den mannelige hovedrollen er spilt av Lucas Thorheim. Inspillingen av videoen skjedde i Oslo 2007 med norske Alex Herron som regissør.
Musikkvideoen utdyper sangens tema, når en ung mann og kvinne avslutter forholdet. I videoen avbryter de forholdet med å sende hverandre SMS-meldinger. På slutten av videoen kysser paret med hverandre på en nattklubb, noe som er i strid med teksten i sangen.
Basshunters rolle i videoen er som DJ på denne klubben.
Videoen har hatt stor suksess på internett. I august 2012 har videoen blitt sett over 150 millioner ganger på nettstedet YouTube. Dette tar videoen inn på listen blant de mest sette musikkvideoene av en europeisk artist, og den mest sette videoen til en svensk artist gjennom tidene. I Storbritannia er det den tredje mest sette musikkvideoen gjennom tidene.
Jakob Paulli

Biografi

Han var sønn av stiftsprost J. H. V. Paulli og ble student i 1862 og cand.theol. i 1868. Etter noen år som prest i Asminderød og Grønholt på Nordsjælland, tiltrådte han i 1876 som kapellan i Vor Frue kirke i København. I 1884 etterfulgte han biskop Martensen i stillingen som kongelig hoffpredikant og kongelig konfessionarius. I tillegg til dette underviste han på Pastoralseminaret fra 1877-1915. I 1892 ble han sokneprest og stiftsprost. Han omkom i en brann i stiftsgården i København i 1915.
Sector General

Sector General er fellesnavn på en rekke romaner og noveller av den irske science fictionforfatteren James White. De ble startet ca. 1958 og fortsatte til 1999 som var forfatterens dødsår.
Serien er kommet i bokform i flere bind, men er ikke oversatt til norsk (listen står i artikkel om forfatteren).
Utgangspunktet en gang i en meget fjern framtid er at der er mange skapninger som er romfarere. De har ikke alltid felles interesser, og ikke samme sans for kropps- og annet språk. Dette fører først til krig, men en finner etterhvert et felles mål i å bygge et romhospital der alle kjente og ukjente skapninger skal kunne få den ypperste behandling som rasene til sammen kan yte. Byggingen blir beskrevet i en del historier. Det må ganske spesielle individer til for å kunne ordne opp i alt det som kan lage problemer, og en menneskelig psykolog klarer dette best. De medisinske problemene får sine løsninger ved at psykisk sterke leger får innlagt minner og kunnskaper avgitt av eksperter av andre raser – og må bruke all sin kreativitet i tillegg.
Klassifiseringen av forskjellige åndedrett (Klorgass, vann, ren energiabsorpsjon osv.) antall lemmer, evt vinger, empati, kroppsbygning osv. blir elegant løst ved et firebokstavsystem som kan tjene som brukbart for xenobiologien når menneskene endelig møter fremmede vesener. Han beskriver også hvor mye kreativitet og innsikt som vil kreves når en stadig møter nye xenopatologiske utfordringer.
I og med at handlingen ligger så langt i framtiden, er det få av hans «oppfinnelser» som står i fare for å «gå ut på dato».
Foreningen for Studium av Objektivismen

Foreningen for Studium av Objektivismen, forkortet FSO, er en partipolitisk uavhengig organisasjon som arbeider for å fremme filosofen Ayn Rands filosofi, Objektivismen. Foreningen gir ut bladet AerA fire ganger i året.
Formannen i FSO er Martin Johansen.
González (Uruguay)

Transport

Ruta 23 Francisco Espínola forbinder González med  Flores (nord).
Video CD

Video CD (også kalt VCD, View CD og Compact Disc digital video) er et CD-format, som gjør det mulig å legge inn video på CD-er ved hjelp av MPEG-kodeksen. De kan spilles av på egne VCD-spillere, mange moderne DVD-spillere og noen spillkonsoller. VCD-standarden ble introdusert i 1993 av Sony, Philips, Matsushita, og JVC og ble kalt White Book-standarden. Video CD-ers kvalitet kan på sitt beste sammenlignes med VHS-er. Formatet kan holde rundt 80 minutter video per CD, inkludert stereolyd. Det finnes også en annen VCD-type som heter SVCD (Super Video Compact Disc) som har en lyd- og bildekvalitet nærmere DVD med video og lyd kodet med MPEG-2-kodeksen.
Carson McCullers

Barndom og oppvekst

Carson McCullers' fødenavn var Lula Carson Smith. Hennes oldefar på morssiden var plantasjeeier og krigshelt fra den amerikanske borgerkrigen, der han kjempet på Sørstatenes side. Hennes far var urmaker og juvelér av fransk (hugenott-) avstamning, i likhet med skikkelsen «Wilbur Kelly» i romanen Hjertet er en ensom jeger. Da hun var ti år gammel begynte hun å ta pianotimer, og da hun var femten fikk hun en skrivemaskin i gave fra sin far.
Hun var elev ved Columbus High School, og etter endt skolegang dro hun hjemmefra som 17-åring. Hun dro med dampskip fra Savannah, Georgia til New York City, der hun etter planen skulle studere pianospill ved Juilliard School of Music. Men hun mistet pengene som var satt av til denne utdanningen, og planen ble aldri realisert. Hun skaffet seg i stedet arbeid som ikke krevde særskilte yrkeskvalifikasjoner, og fulgte forfatterkurs på kveldstid, først ved Columbia University, med forfatteren Dorothy Scarborough som lærer, deretter ved New York University (ved Washington Square College) med Sylvia Chatfield Bates som lærer.
Carson besluttet at det var forfatter hun ville bli, og i 1936 publiserte hun en selvbiografisk tekst med tittelen Wunderkind i tidsskriftet Story. Dette var en tekst som hennes lærer Sylvia Bates roste høyt,. Den handler om et musikalsk vidunderbarn som mislykkes, og mer generelt om ungdommelig usikkerhet. Teksten er også utgitt i samlingen The Ballad of the Sad Café.
Wimbledon-turneringen 1972

Wimbledon-turneringen 1972
Frøya Basket

Frøya Basket er et basketballag som ble stiftet 19. januar 2002 i Bergen i Hordaland.
Herrelaget spiller i den norske toppserien BLNO, og har Darko Mihajlovic som trener. Frøya basket er under Idrettslaget Frøya, og de spiller sine hjemmekamper i Frøya Arena. Frøya Basket har lag ned til gutter 10 år, i tillegg til et kvinnelag i 2. divisjon.
Kompiskapitalisme

Kompiskapitalisme (engelsk: Crony capitalism) er et begrep som beskriver en økonomi hvor suksess i næringslivet er avhengig av tette relasjoner mellom personer i business-sektoren og offentlige tjenestemenn. En slik økonomi er preget av favorisering i fordelingen av offentlige goder, skattekutt og statelig intervensjonisme. Det er antatt at kompiskapitalisme oppstår hvor business kameraderi (engelsk: Cronyism) og relaterte egoistiske atferder i business-sektoren og blant personer i næringslivet "smitter" over til politikken og staten. Det kan også betraktes som kompiskapitalisme når vennskap og familiebånd mellom personer i næringslivet og offentlig administrasjon får innflytelse over økonomien, samfunnet og utdelingen av kollektive goder.
Kompiskapitalisme er ofte blitt betraktet som en av grunnene til den asiatiske finanskrisen i 1997.